เจ้าชายแฮร์รี่ เสด็จถึงแคนาดาแล้ว เริ่มชีวิตใหม่ไร้ยศเจ้าฟ้า กับเมแกน
เจ้าชายแฮร์รี่ เสด็จถึงนครแวนคูเวอร์ในแคนาดาแล้ว เริ่มต้นชีวิตใหม่กับเมแกน หลังจากควีนทรงมีแถลงการณ์ถอดพระยศ เจ้าฟ้า ขณะที่เมแกน พาโอรสอาร์ชีเดินเล่นยามเช้าอย่างมีความสุขรอเจ้าชายเมื่อ 21 ม.ค. 63 สื่ออังกฤษ ทั้งเว็บไซต์ Skynews เดลี่เมล และเดอะ ซัน รายงานว่า เจ้าชายแฮร์รี่ ดยุคแห่งซัสเซกซ์ ชันษา 35 ปี เสด็จถึงนครแวนคูเวอร์แล้ว เพื่อเริ่มต้นชีวิตใหม่กับเมแกน ชายา และโอรสอาร์ชี ที่ประเทศแคนาดา หลังจากทรงเปิดพระทัย ไม่มีทางเลือกอื่น นอกจากการตัดสินใจถอนตัวจากการเป็นสมาชิกชั้นสูงของราชวงศ์อังกฤษ เพื่อชายา หญิงผู้เป็นที่รัก ภายหลังสมเด็จพระราชินีเอลิซาเบธที่ 2 พระอัยยิกาทรงมีแถลงการณ์ ถอดพระยศ เจ้าฟ้า(H.R.H.) และจะไม่ได้ปฏิบัติพระกรณียกิจในฐานะสมาชิกราชวงศ์อีกต่อไปตั้งแต่ฤดูใบไม้ผลิที่จะถึงตามรายงานของ MailOnline เผยว่า เจ้าชายแฮร์รี่ได้เสด็จโดยเครื่องบินโดยสารของสายการบินบริติช แอร์เวย์ เที่ยวบิน 85 จากสนามบินฮีทโธรว์ ในกรุงลอนดอน และมาถึงสนามบินนานาชาติ แวนคูเวอร์ ในแคนาดา เมื่อเย็นวันที่ 20 ม.ค. ตามเวลาท้องถิ่น โดยเจ้าชายแฮร์รี่ฉลองพระองค์อย่างสบายๆ สวมกางเกงยีนส์-หมวกสีน้ำเงิน และได้รับการอารักขาโดยเจ้าหน้าที่รักษาความปลอดภัย 2 คนขณะเดียวกัน เว็บไซต์เดลี่เมลยังรายงานและเผยแพร่ภาพของเมแกน ขณะพาโอรสอาร์ชี ชันษา 8 เดือน และสุนัข 2 ตัว ออกไปเดินเล่นยามเช้า ด้วยใบหน้ายิ้มแย้มอย่างมีความสุข บริเวณนอกบ้านพัก ที่แวนคูเวอร์ ไอส์แลนด์ ขณะรอเจ้าชายแฮร์รี่เสด็จมาถึง หลังจากเมแกนได้เดินทางกลับมายังแวนคูเวอร์ ไอส์แลนด์ ตั้งแต่ 2 สัปดาห์ก่อน ขณะที่เจ้าชายแฮร์รี่ต้องทรงอยู่ที่อังกฤษ เพื่อหารือกับสมเด็จพระราชินีเอลิซาเบธที่ 2 และพระบรมวงศานุวงศ์ชั้นสูง กรณีทรงขอลดบทบาทจากการเป็นสมาชิกราชวงศ์ชั้นสูงของราชวงศ์อังกฤษ.อ่านข่าวเกี่ยวข้องบียองเซ่อึดอัด เจ้าชายแฮร์รี่ ตรัสกับบอสดิสนีย์ เหมือนทรงช่วยเมแกนหางาน (คลิป)
เจ้าชายแฮร์รี่ เสด็จถึงนครแวนคูเวอร์ในแคนาดาแล้ว เริ่มต้นชีวิตใหม่กับเมแกน หลังจากควีนทรงมีแถลงการณ์ถอดพระยศ เจ้าฟ้า ขณะที่เมแกน พาโอรสอาร์ชีเดินเล่นยามเช้าอย่างมีความสุขรอเจ้าชาย 
เจ้าชายแฮร์รี่,ข่าวเด่น,เมแกน,ดยุคแห่งซัสเซกซ์,แคนาดา,เจ้าชายแฮรี่สละฐานันดร,ข่าววันนี้